18 Kgosi Dafide o ne a porofeta gore le fa babusiwa ba Bogosi jwa Modimo ba ne ba tla kopana le dikgwetlho, ba ne “ba tla ithaopa ka go rata” go dira dilo tse di direlwang Bogosi. (Bala Pesalema 110:1-3.) Botlhe ba ba nnang le seabe mo tirong e e emang nokeng Bogosi ba nna le seabe mo go diragatseng mafoko ao a baporofeti. (1 Bakor. 3:9) Dikago di le dintsi tsa diofisi tsa makala, Diholo Tsa Dikopano di le makgolokgolo le Diholo Tsa Bogosi di le dikete di le masomesome go ralala lefatshe, di naya bosupi jo bo bonalang sentle jwa gore Bogosi jwa Modimo ke selo sa mmatota e bile bo a busa. Ruri re na le tshiamelo e kgolo ya go direla Kgosi Jesu Keresete mo tirong e e tlisetsang Jehofa tlotlo e tota e mo tshwanelang! 6 Gakologelwa gore Jehofa o tsogile mme o tla tlisa lefatshe la gagwe le lesha la tshiamo ka nako e e tshwanetseng. Go itse seo go tshwanetse ga tlhotlheletsa ba setlhopha sa Jeremia le go thusa ditsala tsa bone tse di ineetseng gore ba nne ba tsogile malebana le molaetsa wa bone o o ntseng o potlaka le go feta. Seno se go ama jang? Jesu o ne a re botlhe ba tshwanetse go emela Bogosi jwa Modimo. A re sekasekeng dinonofo di le tharo tse di ileng tsa thusa Jeremia gore a nne a tsogile malebana le taelo e a neng a e neilwe, tse le rona di ka re thusang go dira jalo.